rejauldu/bengali-wikipedia huggingface dataset:
নাহি সূর্য, নাহি জ্যোতি বা প্রলয় হল স্বামী বিবেকানন্দের লেখা একটি বাংলা গান। গানটি পরবর্তীকালে দ্য হিম অফ সমাধি (ইংরেজি: The Hymn of Samadhi) শিরোনামে ইংরেজিতে অনুদিত হয়।  এই গানটিতে বিবেকানন্দ "নির্বিকল্প সমাধি" এবং হিন্দু দর্শনে উক্ত "আত্মা" ধারণাটি বর্ণনা করার চেষ্টা করেছেন। একাধিক শিল্পী বিভিন্ন সময় এই গানটি গেয়েছেন।   গান  ইংরেজি বাংলাThe Hymn of Samadhi (অংশবিশেষ) Lo! The sun is not, nor the comely moon, All light extinct; in the great void of space Floats shadow-like the image-universe.  In the void of mind involute, there floats The fleeting universe, rises and floats, Sinks again, ceaseless, in the current "I".  সম্পূর্ণ গানটি উইকিসংকলনে দেখুন। নাহি সূর্য নাহি জ্যোতিঃ নাহি শশাঙ্ক সুন্দর। ভাসে ব্যোমে ছায়া-সম ছবি বিশ্ব-চরাচর॥ অস্ফুট মন আকাশে, জগত সংসার ভাসে, ওঠে ভাসে ডুবে পুনঃ অহং-স্রোতে নিরন্তর॥ ধীরে ধীরে ছায়া-দল, মহালয়ে প্রবেশিল, বহে মাত্র ‘আমি আমি’ — এই ধারা অনুক্ষণ॥ সে ধারাও বদ্ধ হল, শূন্যে শূন্য মিলাইল, ‘অবাঙমনসোগোচরম্’, বোঝে — প্রাণ বোঝে যার॥   বিষয়বস্তু  এই গানে বিবেকানন্দ "নির্বিকল্প সমাধির" অভিজ্ঞতা বর্ণনা করার চেষ্টা করেছেন। এই বর্ণনায় তিনি বলেছেন, নির্বিকল্প সমাধি অবস্থায় তিনি এমন এক পরিস্থিতির সম্মুখীন হয়েছিলেন, যেখানে সূর্য, চাঁদ বা কোনো ধরনের আলোই ছিল না। তিনি দেখছিলেন, সমগ্র মহাবিশ্ব আকাশে একটি ছায়ার মতো ভাসছিল। মহাবিশ্ব উত্থিত হচ্ছিল, ভাসছিল এবং ডুবে যাচ্ছিল। এই প্রক্রিয়া নিরন্তর চলছিল। আস্তে আস্তে এই ছায়াগুলি একটি বিরাট গর্ভে প্রবেশ করছিল। 'আমি', 'আমি' এই ধারা বয়ে যাচ্ছিল। তারপর সেই ধারাও বন্ধ হয়ে শূন্যে মহাশূন্য মিলিয়ে গেল। তিনি সমাধি অবস্থায় প্রবেশ করলেন। এই সমাধি অবস্থা মন ও বাক্যের অগোচর।  অন্যত্র বিবেকানন্দ "নির্বিকল্প সমাধি" সম্পর্কে বলেছেন—  যদি জগৎ মিথ্যা হয়, তবে তুমি জীবের নির্বিকল্প সমাধি ও তার ফলে উত্থিত রূপগুলিকে আপাত-কল্পনা ভাবতে পারো। জীব স্বরূপত ব্রহ্ম। তাঁর বন্ধন কীভাবে সম্ভব? তুমি যে ব্রহ্ম সেই সত্য উপলব্ধি করার তোমার যে ইচ্ছা তাও এক্ষেত্রে মনের কল্পনা-- কারণ শাস্ত্রে বলেছে "তুমিই সেই" (তত্ত্বমসি)। তাই "(সংস্কৃত)—তুমি যে সমাধি অবস্থায় যাওয়ার চেষ্টা করছ, এটাই তোমার বন্ধন।"   গীতিরূপ  এই গানটি বাগেশ্রী রাগ ও আড়া ঠেকা তালে নিবদ্ধ।   ব্যবহার  অজয় চক্রবর্তী, শ্রীকান্ত আচার্য, অনুপ জালোটা প্রমুখ শিল্পীরা এই গানটি রেকর্ড করেছেন। রামকৃষ্ণ মিশন প্রকাশিত বীরবাণী কম্প্যাক্ট ডিস্কেও স্বামী সর্বগানন্দের কণ্ঠে গানটি প্রকাশিত হয়েছে।  ২০১৩ সালে মুক্তিপ্রাপ্ত দ্য লাইট: স্বামী বিবেকানন্দ চলচ্চিত্রেও এই গানটি ব্যবহৃত হয়েছে। এই ছবিতে নচিকেতা চক্রবর্তী গানটি গেয়েছেন।   সূত্র   পাদটীকা   তথ্যসূত্র      বিষয়শ্রেণী:বাংলা ভাষার গান বিষয়শ্রেণী:স্বামী বিবেকানন্দ বিষয়শ্রেণী:স্বামী বিবেকানন্দের প্রবন্ধ বিষয়শ্রেণী:স্বামী বিবেকানন্দের গান
বেলা মিত্র (১৯২০―৩১ জুলাই ১৯৫২) আজাদ হিন্দ ফৌজের কর্মী ছিলেন।   বংশ পরিচয়  বেলা মিত্রের পিতার নাম ছিল সুরেশচন্দ্র বসু এবং মাতার নাম সুধা বসু। তিনি ছিলেন সম্পর্কে নেতাজী সুভাষচন্দ্র বসুর ভাইঝি। স্বামী আজাদ হিন্দ ফৌজের বিপ্লবী ও প্রাক্তন ডেপুটি স্পিকার হরিদাস মিত্র। হরিদাস মিত্রের সাথে বিয়ে হয় ১৯৩৬ সালে। পুত্র অর্থনীতিবিদ ও বর্তমান পশ্চিমবঙ্গ সরকারের মন্ত্রী অমিত মিত্র।   স্বাধীনতা আন্দোলনে  পারিবারিক সূত্রে বিপ্লবী আন্দোলনে প্রবেশ, ১৯৪০ সালে রামগড়ে অনুষ্ঠিত জাতীয় কংগ্রেস অধিবেশন পরিত্যাগ করে নেতাজী যে আপোস বিরোধী সম্মেলনের ডাক দেন, বেলা মিত্র (বসু) ছিলেন সেই নারী বাহিনীর প্রধান।   আজাদ হিন্দ ফৌজে  পূর্ব এশিয়া থেকে আজাদ হিন্দ ফৌজের যে বিভিন্ন দলগুলি নেতাজী ভারতে প্রেরণ করেন তাদের সাথে যোগাযোগ রাখা ও নিরাপদে অবতরণ করানোর দায়িত্ব ন্যস্ত ছিল তার ওপর। ১৯৪৪ এর জানুয়ারি থেকে অক্টোবর পর্যন্ত কলকাতা থেকে সিংগাপুরে ট্রান্সমিটারে সংবাদ আদান প্রদান ও নিরাপদে বিপ্লবীদের নির্দিষ্ট জায়গায় পৌছে দেন বেলা মিত্র। হরিদাস মিত্র গ্রেপ্তার হলে তিনি দায়িত্ব নেন কাজ পরিচালনার। অলংকার বিক্রি করে সেই অর্থে কর্মীদের নিরাপদে আনা ও থাকার ব্যবস্থা করেন। বহু বাধা বিঘ্ন সত্ত্বেও উড়িষ্যার উপকূলে লোক পাঠিয়ে তাদের অবতরনের ব্যবস্থা করেছিলেন বেলা দেবী। ১৯৪৫ সালের ১১ সেপ্টেম্বর আজাদ হিন্দ ফৌজের অনেকের সঙ্গে হরিদাস মিত্রের ফাঁসির হুকুম হলে তা মকুব করার আবেদন করেন গান্ধীজির কাছে। ১৯৪৫ সালের ১৪ সেপ্টেম্বর  গান্ধীজি চিঠি লেখেন ব্রিটিশ ভারতের তৎকালীন ভাইসরয় লর্ড ওয়াভেলকে। গান্ধীজি লিখেছিলেন’যদি এই ফাঁসির আদেশ কার্যকর করা হয়,তাহলে সেটা হবে সবচেয়ে বড় রাজনৈতিক ভুল’। গান্ধীজির আবেদনকে মান্যতা দিয়ে হরিদাস মিত্রসহ তিন দেশপ্রেমিকের ( ডা পবিত্রমোহন রায়,সর্দার মহিন্দর সিং ও অমৃক সিং গিল) ফাঁসির আদেশ বদলে যায় যাবজ্জীবন কারাদণ্ডে।   স্বাধীনতার পর  ১৯৪৭ এ 'ঝাঁসির রানী' সেবাদল গঠন। ১৯৫০ খ্রিস্টাব্দ্ উদ্বাস্তুদের জন্যে সেবা, উন্নয়নমূলক কাজে আত্মনিয়োগ করেন। বালি-ডানকুনির কাছে অভয়নগরে উদ্বাস্তুদের পূনর্বাসনের কাজে অক্লান্ত পরিশ্রমে তার স্বাস্থ্যভঙ্গ ঘটে। ১৯৫৮ খ্রিস্টাব্দে এখানে একটি নতুন রেলস্টেশন হয়। তার জন্মদিনে এই রেলওয়ে স্টেশনটির নতুন নাম হয় 'বেলানগর'।  ভারতে, ভারতীয় কোনো মহিলার নামে স্টেশনের নামকরণের ইতিহাসে প্রথম।  তথ্যসূত্র  বিষয়শ্রেণী:১৯২০-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:নারী বিপ্লবী বিষয়শ্রেণী:দ্বিতীয় বিশ্বযুদ্ধের ভারতীয় ব্যক্তি বিষয়শ্রেণী:বাঙালি সমাজসেবক বিষয়শ্রেণী:পশ্চিমবঙ্গের সমাজকর্মী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতীয় জাতীয় সেনাবাহিনী কর্মী বিষয়শ্রেণী:ভারতীয় দ্বিতীয় বিশ্বযুদ্ধের নারী সৈনিক বিষয়শ্রেণী:কলকাতার ব্যক্তি বিষয়শ্রেণী:ভারতীয় নারী স্বাধীনতা কর্মী
শঙ্কর সেন ঈশ্বর ছিলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের সাথে যুক্ত ছিলেন। সেন ঈশ্বর ১৯৬৭ সালের নির্বাচনে তুফানগঞ্জ নির্বাচনী এলাকা থেকে ২৭,২৮৩ ভোট (৫৫.৭১%) পেয়ে পশ্চিমবঙ্গ বিধানসভায় নির্বাচিত হন।Election Commission of India. STATISTICAL REPORT ON GENERAL ELECTION, 1967 TO THE LEGISLATIVE ASSEMBLY OF WEST BENGALElection Results of West Bengal: Statistics & Analysis, Vol. 1. pp. 450-451 ১৯৬৯ সালের নির্বাচনে তিনি পুনরায় নির্বাচনে প্রতিদ্বন্দ্বিতা করেননি।Election Commission of India. STATISTICAL REPORT ON GENERAL ELECTION, 1969 TO THE LEGISLATIVE ASSEMBLY OF WEST BENGAL  ১৯৮২ সালের পশ্চিমবঙ্গ বিধানসভা নির্বাচনে তিনি আবার তুফানগঞ্জ আসনে কংগ্রেস দলের প্রার্থী হিসেবে প্রতিদ্বন্দ্বিতা করেন এবং ৩৫,১৯২ ভোট (৪৪.৩৪%) পেয়ে দ্বিতীয় স্থানে থাকেন।Who's who in 1982 Assembly Election, West Bengal: Personalities and Party Manifesto. Merchants' Club, 1982. p. 184   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:কোচবিহার জেলার ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯
শিবশঙ্কর ওরাওন (জন্ম: ১৯৬৩) তিনি ঝাড়খণ্ডের ভারতীয় জনতা পার্টির একজন নেতা। তিনি গুমলা থেকে ঝাড়খণ্ড বিধানসভায় নির্বাচিত হয়েছেন। http://myneta.info/jharkhand2014/candidate.php?candidate_id=61 তিনি রাঁচি বিশ্ববিদ্যালয় থেকে এমএ এবং জওহরলাল নেহেরু বিশ্ববিদ্যালয়ের স্কুল অফ ল্যাঙ্গুয়েজে চীনা ভাষা ভাষা করেছিলেন।   তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:রাঁচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঝাড়খণ্ড বিধানসভার সদস্য বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:গুমলা জেলার ব্যক্তি বিষয়শ্রেণী:ঝাড়খণ্ড বিধানসভার সদস্য ২০১৪-২০১৯
বাংলাদেশ পুরুষ ক্রিকেট দল ২০২৩ সালের মে মাসে আয়ারল্যান্ডের বিপক্ষে তিনটি একদিনের আন্তর্জাতিক (ওডিআই) ম্যাচ খেলার জন্য ইংল্যান্ড সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।  সিরিজটি প্রাথমিকভাবে আয়ারল্যান্ডে আয়োজিত হওয়ার কথা থাকলেও ২০২৩ সালের মার্চ মাসে সিরিজটি ইংল্যান্ডে আয়োজনের কথা নিশ্চিত করা হয়। সিরিজ চলাকালে আয়ারল্যান্ডে অতিরিক্ত বৃষ্টির সম্ভাবনা থাকায় ইংল্যান্ডের চেলমসফোর্ডে সিরিজটি আয়োজনের সিদ্ধান্ত নেয়া হয়।  আয়ারল্যান্ড দলের জন্য সিরিজ শুরুর আগে ২০২৩ পুরুষ ক্রিকেট বিশ্বকাপ টুর্নামেন্টে সরাসরি উত্তরণের স্বার্থে সিরিজের তিনটি ম্যাচেই জয় লাভের প্রয়োজন ছিল। বৃষ্টির কারণে সিরিজের প্রথম ম্যাচে ফল না আসায় আয়ারল্যান্ডের পরিবর্তে বিশ্বকাপে দক্ষিণ আফ্রিকা উত্তীর্ণ হয়। একই সাথে ২০২৩ পুরুষ ক্রিকেট বিশ্বকাপ বাছাইপর্ব টুর্নামেন্টে আয়ারল্যান্ডের অংশগ্রহণ নিশ্চিত হয়।  সিরিজে বাংলাদেশ ২–০ ব্যবধানে জয়লাভ করে।  দলীয় সদস্য  অ্যান্ড্রু ব্যালবার্নি (অধি.)  অ্যান্ডি ম্যাকব্রাইন  কার্টিস ক্যাম্ফার  ক্রেইগ ইয়াং  গ্যারেথ ডেলানি   গ্রাহাম হিউম   জর্জ ডকরেল  জশুয়া লিটল  পল স্টার্লিং  ফিওন হ্যান্ড   মার্ক অ্যাডায়ার   লোর্কান টাকার (উই.)  স্টিফেন ডোহেনি (উই.)  হ্যারি টেক্টর  তামিম ইকবাল (অধি.)  ইয়াসির আলী  এবাদত হোসেন  তাইজুল ইসলাম  তাওহীদ হৃদয়  নাজমুল হোসেন শান্ত  মুশফিকুর রহিম (উই.)  মুস্তাফিজুর রহমান  মৃত্যুঞ্জয় চৌধুরী  মেহেদী হাসান মিরাজ  রনি তালুকদার (উই.)  লিটন কুমার দাস (উই.)  শরিফুল ইসলাম  সাকিব আল হাসান  হাসান মাহমুদ  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আইরিশ ক্রিকেট বিষয়শ্রেণী:২০২৩-এ বাংলাদেশী ক্রিকেট বিষয়শ্রেণী:আয়ারল্যান্ড ক্রিকেট দলের ইংল্যান্ড সফর বিষয়শ্রেণী:বাংলাদেশ ক্রিকেট দলের ইংল্যান্ড সফর বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
সিহোর জেলা হল ভারতের মধ্যপ্রদেশ রাজ্যের একটি জেলা। সিহোর শহরটির জেলা সদর। জেলাটি ভোপাল বিভাগের অন্তর্গত। ২০১১ সালের ভারতীয় জনগণনা অনুসারে সিহোর জেলা মোট জনসংখ্যা ছিল ১,৩১১,৩৩২ জন এবং আয়তনে ৬৫৭৮ বর্গ কিলোমিটার।   জনসংখ্যার উপাত্ত   জনসংখ্যা  ২০১১ সালের ভারতীয় জনগণনা অনুসারে সিহোর জেলা মোট জনসংখ্যা ছিল ১,৩১১,৩৩২ জন। যা মরিশাস  অথবা মার্কিন যুক্তরাষ্ট্রের নিউ হ্যাম্প্‌শায়ার রাজ্যের সমান। জনসংখ্যার হিসাবে জেলাটি ভারতে ৩৭৩তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ১৯৯ জন লোক বসবাস করে (প্রতি বর্গমাইলে ৫২০ জন)। ২০০১-২০১১ এর দশকে সিহোর জেলার জনসংখ্যা বৃদ্ধির হার ছিল ২১.৫১% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯১৮ জন নারী রয়েছে। সাক্ষরতার হার ৭১.১১%।   ভাষাসমূহ  ২০১১ সালের ভারতীয় জনগণনার সময় সিহোর জেলার ৯৭.২২% জনগণ হিন্দি তাদের প্রথম ভাষা হিসাবে ব্যবহার করে থাকে।2011 Census of India, Population By Mother Tongue এছাড়াও, ২.৩১% উর্দু এবং ০.৪৭% অন্যান্য ভাষা তাদের প্রথম ভাষা হিসাবে ব্যবহার করে থাকে।   সিহোর শহর  সিহোর সিহোর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০২ মিটার (১৬৪৬ ফুট)।   জনসংখ্যার উপাত্ত  ভারতের ২০১১ সালের ভারতীয় জনগণনার অনুসারে সিহোরের শহরের জনসংখ্যা হল ৯০,৯৩০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হারের (৫৯.৫%) চাইতে সিহএরের এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   ভোপাল বিধানসভা কেন্দ্র  ভোপাল লোকসভা কেন্দ্রটি ৮টি বিধানসভা কেন্দ্র নিয়ে গঠিত।-> তাঁর মধ্যে একটি হল সিহোর বিধানসভা কেন্দ্র।   সিহোর বিধানসভা কেন্দ্র এই বিধানসভা কেন্দ্রটি ভোপালের ২৩০টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য ভোপাল বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সিহোর জেলায় অবস্থিত।   সিহোর বিধানসভা কেন্দ্র বিজয়ী বর্তমান ও প্রাক্তন সংসদ  সিহোর বিধানসভা কেন্দ্র বিজয়ী বর্তমান সংসদ ভারতীয় জনতা পার্টি দলের সদস্য সুদেশ রায় এবং যিনি গত দুইবারের সংসদ।  তথ্যসূত্র   বহিঃসংযোগ   সিহোর জেলার ওয়েবসাইট  বিষয়শ্রেণী:মধ্যপ্রদেশের জেলা বিষয়শ্রেণী:সিহোর জেলা
গোবরিয়া আব্দুল্লাহপুর ইউনিয়ন বাংলদেশের ঢাকা বিভাগের কিশোরগঞ্জ জেলার কুলিয়ারচর উপজেলার একটি ইউনিয়ন।   আয়তন ও জনসংখ্যা  গোবরিয়া আব্দুল্লাহপুর ইউনিয়নের আয়তন প্রায় ১৪.০৮ বর্গকিলোমিটার।   শিক্ষার হার ও শিক্ষা প্রতিষ্ঠান  গোবরিয়া আব্দুল্লাহপুর ইউনিয়নের শিক্ষার হার ৫৬.৩%।  মাদ্রাসা হযরত উম্মে হাবীবাা (রাঃ) মহিলা মাদরাসা।   জনপ্রতিনিধি  গোবরিয়া আব্দুল্লাহপুর ইউনিয়নের বর্তমান চেয়ারম্যান মোহাম্মদ এনামুল হক (আবু বক্কর)।   আরও দেখুন    ঢাকা বিভাগ  কিশোরগঞ্জ জেলা   তথ্যসূত্র   বিষয়শ্রেণী:কুলিয়ারচর উপজেলার ইউনিয়ন
মাইকেল মিকস () একজন ব্রিটিশ সফটওয়্যার ডেভলপার। তিনি মূলত গ্নোম, ওপেনঅফিস.অর্গ, ও বর্তমানে লিব্রেঅফিস-এ তার সংযুক্ততার জন্যে সমূহ পরিচিত। তিনি গ্নোম প্রকল্পের অন্যতম একজন অবদানকারী, যিনি এর পরিকাঠামো ও সংসৃষ্ট অ্যাপলিকেশনসনূহ নিয়ে কাজ করেন। তাকে ২০০০-এর মাঝামাঝি ন্যাট ফ্রাইডম্যান ও মিগেল দে কাজা কর্তৃক একজন শিমেল ডেভলপার হিসেবে ভাড়া করা হয়, এরপর তিনি নোভেল, সুয্যে, ও তারপর কোলাবোরাতে কাজ করেন।  মিকস একজন ফ্রি সফটওয়্যার হ্যাকার যিনি প্রোগ্রাম লোড টাইম কমানোর জন্যে অনেক সময় অতিবাহিত করেন। তিনি গ্নু বিনইউটিলস ও গ্নু সি লাইব্রেরির জন্যে প্রত্যক্ষ বাইন্ডিং, হ্যাশভ্যালস ও ডিনসর্ট প্রয়োগ তৈরী করেন। তার অধিকাংশ কর্মের কেন্দ্রবিন্দু ছিলো ওপেনঅফিস.অর্গ তৈরী করা এবং এখন এর ফোর্ক লিব্রেঅফিসকে আরও দ্রুত স্টার্ট করা।  তথ্যসূত্র  বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি
মোজিলা থান্ডারবার্ড(ইংরেজি:Mozilla Thunderbird) একটি ইমেইল ক্লায়েন্ট। মোজিলা ফাউন্ডেশন একটি অলাভজনক প্রতিষ্ঠান যা মুক্ত সোর্স মোজিলা প্রকল্পে নেতৃত্ব দেয় এবং এটি প্রধানত মোজিলা থান্ডারবার্ড ইমেইল ক্লায়েন্ট মোজিলা থান্ডারবার্ড ডেভলপের কাজ  করে। এটি একটি ডেস্কটপ ই-মেইল ক্লায়েন্ট। যার মাধ্যমে পপ, আইম্যাপসহ সব ধরনের ই-মেইল এবং একাধিক ই-মেইল অ্যাকাউন্টের ই-মেইল সংগ্রহ, ব্যবস্থাপনা এবং ই-মেইল প্রেরণও করা যায়। সবচেয়ে বড় সুবিধা এটি সম্পূর্ণ ফ্রি ও মুক্ত সফটওয়্যার। বিনামূল্যে ব্যবহার ও শেয়ার করা যায়। সফটওয়্যারটি লিনাক্স ছাড়াও উইন্ডোজ, ম্যাক, ওপেন সোলারিসসহ বিভিন্ন অপারেটিং সিস্টেমে ব্যবহার করা যায়। ৪-৫টি ই-মেইল আইডি ব্যবহার করার জন্য এটা অনেক উপকারী। ৫৫টি ভাষায় পাওয়া যায় মজিলা থান্ডারবার্ড। সর্বশেষ সংস্করণ ৩১.১.২ । থান্ডারবার্ডের সব সুবিধা বাংলা ভাষাতে ব্যবহার করা যায়।  বিষয়শ্রেণী:ইমেইল ক্লায়েন্ট বিষয়শ্রেণী:২০০৩-এর সফটওয়্যার বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:মুক্ত বহুভাষী সফটওয়্যার বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার বিষয়শ্রেণী:ওএস/২ সফটওয়্যার বিষয়শ্রেণী:বহনযোগ্য সফটওয়্যার বিষয়শ্রেণী:মোজিলা সফটওয়্যার লাইসেন্স ব্যবহার করে বিষয়শ্রেণী:ইউনিক্স ইন্টারনেট সফটওয়্যার
মুত্তালিব ইবনে আবদে মানাফ মুহাম্মদের পিতামহ আব্দুল মুত্তালিবের চাচা ছিলেন। হাশিম ইবনে আবদে মানাফের ভাই।   নাম ও বংশধারা  মুত্তালিব ইবনে আবদে মানাফ ইবনে কুসাই ইবনে কিলাব ইবনে মাররাহ ইবনে কা’ব ইবনে লুয়াই ইবনে গালিব ইবনে ফিহির ইবনে মালিক ইবনে নাজার ইবনে কিনানা ইবনে খুযায়মা ইবনে মুদরিকা ইবনে ইলয়াস ইবনে মুদির ইবনে নাজার ইবনে মা’দ ইবনে আদনান।   কুরাইশ বংশতালিকা   জন্ম  তিনি মক্কায় জন্মগ্রহণ করেন।   পিতা-মাতা  পিতা আবদে মানাফ ইবনে কুসাই। মাতা সালমা বিনতে আমর।    নবীর দাদাকে লালন পালন  আব্দুল মুত্তালিবকে হাশেম ইবনে আবদে মানাফের মৃত্যুর পর তার মা মাতুতালয় ইয়াসরিবে (মদীনা)নিয়ে যান। যেখানে তার লালন-পালন করা হয়। যখন আব্দুল মুত্তালিব কিছু বড় হোন, তার চাচা মুত্তালিব ইবনে আবদে মানাফ তাকে মদীনা থেকে নিয়ে আসতে যান। যখন তার ভাতিজাকে দেখেন তিনি কাঁদতে থাকেন। তার মা সালমা বিনতে আমরের অনুমতি নিয়ে তাকে মক্কায় নিয়ে আসেন।কিন্তু কিছুদিন পর তারও মৃত্যু হয়ে যায়।سیرت ابن ھشام جلد اول صفحہ 137۔138   মৃত্যু  ৫১০খ্রীস্টাব্দে তিনি মৃত্যুবরণ করেন।   তথ্যসূত্র   বিষয়শ্রেণী:৫১০-এর দশকে মৃত্যু বিষয়শ্রেণী:আরবের ইতিহাস বিষয়শ্রেণী:কুরাইশ বিষয়শ্রেণী:৫ম শতাব্দীর আরব ব্যক্তি
লুনা ২৩ (ওয়াইই-৮ সিরিজ) হলো লুনা কর্মসূচির অংশ হিসাবে ১৯৭৪ সালে মহাশূণ্যে প্রেরণ করা একটি সোভিয়েত মহাকাশযান।  অবতরণ   লুনা ২৩ একটি সোভিয়েত চাঁদের অবতরণ অভিযান ছিলো যার উদ্দেশ্য ছিল একটি চন্দ্রের নমুনা পৃথিবীতে ফিরিয়ে আনা। প্রোটন-কে/ডি বাহক রকেট দ্বারা চাঁদে উৎক্ষেপণ কৃত এই মহাকাশযানটি তার পাশ দিয়ে টিপ করে এবং মারে ক্রিসিয়ামে অবতরণের সময় ক্ষতিগ্রস্ত হয়। নমুনা সংগ্রহের যন্ত্রপাতি কাজ করতে পারেনি এবং কোনো নমুনা ফেরত আনা হয়নি। অবতরণের পর তিন দিন ধরে ল্যান্ডারটির সঞ্চালন অব্যাহত ছিলো। ১৯৭৬ সালে লুনা ২৪ এটি হতে কয়েকশ মিটার দূরে অবতরণ করে এবং সফলভাবে নমুনা আনতে সক্ষম হয়।  গ্রহাণু-সদৃশ বস্তু ২০১০ কেকিউ লুনা ২৩ মডিউলের বিভক্ত অংশ বলে মনে করা হয়।   আরও দেখুন    কৃত্রিম উপগ্রহ এবং মহাকাশ প্রোবের সময়রেখা  চাঁদে থাকা কৃত্রিম বস্তুসমূহের তালিকা।   তথ্যসূত্র    বহিঃসংযোগ   Zarya - লুনা কর্মসূচির কালপঞ্জী।   NASA NSSDC Master Catalog   বিষয়শ্রেণী:লুনা কর্মসূচি
নূর মুহাম্মদ খান (জন্ম: ১ অক্টোবর ১৯৪৬) হলেন বাংলাদেশী আইনজীবী ও রাজনীতিবিদ। তিনি জিয়াউর রহমানের মন্ত্রিসভা, আবদুস সাত্তারের মন্ত্রিসভা ও এরশাদের মন্ত্রিসভায় প্রতিমন্ত্রী ছিলেন। তিন মেয়াদে তিনি টাঙ্গাইল-৬ আসনের সংসদ সদস্য ছিলেন।   প্রাথমিক জীবন   নূর মুহাম্মদ খান ১ অক্টোবর ১৯৪৬ সালের তৎকালীন ব্রিটিশ ভারতের বেঙ্গল প্রেসিডেন্সির টাঙ্গাইলের নাগরপুরের ধুবড়িয়ায় জন্মগ্রহণ করেন। তার পিতা মরহুম নয়ান খান ও মাতার নাম মরহুমা হামিদা খাতুন।   রাজনৈতিক জীবন  নূর মুহাম্মদ খান ছাত্রজীবনে চীনপন্থী বাংলাদেশ ছাত্র ইউনিয়নেরএরসাথে সম্পৃক্ত ছিলেন। ১৯৭৯ সালে মওলানা ভাসানীর বাংলাদেশ ন্যাশনাল আওয়ামী পার্টি অবলুপ্ত করা হলে তিনি বাংলাদেশ জাতীয়তাবাদী দলে যোগদান করেন।  তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে টাঙ্গাইল-৬ আসন থেকে সংসদ সদস্য নির্বাচিত হন।  তিনি জিয়াউর রহমানের মন্ত্রিসভায় ১৫ এপ্রিল ১৯৭৯ থেকে ২৩ আগস্ট ১৯৭৯ পর্যন্ত স্থানীয় সরকার, পল্লী উন্নয়ন ও সমবায় প্রতিমন্ত্রী ও ২৩ আগস্ট ১৯৭৯ থেকে  ৩ জানুয়ারি ১৯৮০ পর্যন্ত পাট মন্ত্রণালয়ের হিসেবে দায়িত্ব পালন করেন।  আবদুস সাত্তারের মন্ত্রিসভায় তিনি ২৭ নভেম্বর ১৯৮১ হতে ১১ ফেব্রুয়ারি ১৯৮২ পর্যন্ত তথ্য ও সম্প্রচার মন্ত্রণালয়ের এবং ক্রীড়া ও সংস্কৃতি মন্ত্রণালয়ের প্রতিমন্ত্রী ছিলেন।  তিনি জাতীয় পার্টিতে যোগদিয়ে ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী টাঙ্গাইল-৬ আসন থেকে সংসদ সদস্য নির্বাচিত হন।  এরশাদের মন্ত্রিসভায় তিনি ২৫ মে ১৯৮৫ হতে ৩ অক্টোবর ১৯৮৯ পর্যন্ত সংস্কৃতি বিষয়ক উপমন্ত্রী ও ৩ অক্টোবর ১৯৮৯ থেকে ২৪ ডিসেম্বর ১৯৮৯ পর্যন্ত শিল্প মন্ত্রণালয়ের উপমন্ত্রী হিসেবে দায়িত্ব পালন করেন।  ১২ জুন ১৯৯৬ সালের সপ্তম জাতীয় সংসদ নির্বাচনে তিনি জাতীয় পার্টির প্রার্থী হিসেবে টাঙ্গাইল-৬ আসন থেকে পরাজিত হন।  পরবর্তীতে তিনি পুনরায় বাংলাদেশ জাতীয়তাবাদী দলে যোগ দেন।   তথ্যসূত্র   বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:এরশাদের মন্ত্রিসভার সদস্য বিষয়শ্রেণী:জীবিত ব্যক্তি বিষয়শ্রেণী:বাংলাদেশের যুব ও ক্রীড়া প্রতিমন্ত্রী বিষয়শ্রেণী:১৯৪৬-এ জন্ম বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ
ভারতের পশ্চিমবঙ্গ রাজ্যে নির্বাচিত অনুষ্ঠিত হয় ভারতীয় সংবিধানের নির্দেশিকা অনুযায়ী। পশ্চিমবঙ্গ বিধানসভা এককভাবেই স্থানীয় সংস্থাগুলির নির্বাচন-সংক্রান্ত আইন প্রণয়ন করে, কিন্তু রাজ্য স্তরের নির্বাচন-সংক্রান্ত আইনে কোনও পরিবর্তন আনতে ভারতীয় সংসদের অনুমোদনের প্রয়োজন হয়। এছাড়াও সংসদ ভারতীয় সংবিধানের ৩৫৬ ধারা বলে রাজ্য বিধানসভা ভেঙে দিয়ে রাষ্ট্রপতি শাসন জারি করার ক্ষমতার অধিকারী।  লোকসভা নির্বাচন  লোকসভা নির্বাচনের বছর১ম রাজনৈতিক দল২য় রাজনৈতিক দল৩য় রাজনৈতিক দল৪র্থ রাজনৈতিক দল অন্যান্য মোট আসন১ম লোকসভা১৯৫১-৫২কংগ্রেস ২৪সিপিআই ৫জন সংঘ ২আরএসপি ২হিন্দু মহাসভা ১ ৩৪২য় লোকসভা১৯৫৭কংগ্রেস ২৩সিপিআই ৬মাফব ২পিএসপি ২নির্দল ৩৩৬৩য় লোকসভা১৯৬২কংগ্রেস ২২সিপিআই ৯ফব ১আরএসপি ১এলএসএস ১, নির্দল ২৩৬৪র্থ লোকসভা১৯৬৭কংগ্রেস ১৪সিপিআই(এম) ৫বাক ৫সিপিআই ৫ফব ২, পিএসপি ১, এসএসপি ১, নির্দল ৭৪০৫ম লোকসভা১৯৭১সিপিআই(এম) ২০কংগ্রেস ১৩সিপিআই ৩আরএসপি ১বাক ১, পিএসপি ১, নির্দল ১৪০৬ষ্ঠ লোকসভা১৯৭৭সিপিআই(এম) ১৭বিএলডি ১৫কংগ্রেস ৩আরএসপি ৩ফব ৩, নির্দল ১৪২৭ম লোকসভা১৯৮০সিপিআই(এম) ২৮কংগ্রেস ৪আরএসপি ৪সিপিআই ৩ফব ৩৪২৮ম লোকসভা১৯৮৪সিপিআই(এম) ১৮কংগ্রেস ১৬আরএসপি ৩সিপিআই ৩ফব ২৪২৯ম লোকসভা১৯৮৯সিপিআই(এম) ২৭কংগ্রেস ৪আরএসপি ৪সিপিআই ৩ফব ৩, জিএনএলএফ ১৪২১০ম লোকসভা১৯৯১সিপিআই(এম) ২৭কংগ্রেস ৫আরএসপি ৪সিপিআই ৩ফব ৩৪২১১শ লোকসভা১৯৯৬সিপিআই(এম) ২৩কংগ্রেস ৯আরএসপি ৪সিপিআই ৩ফব ৩৪২১২শ লোকসভা১৯৯৮সিপিআই(এম) ২৪তৃণমূল ৭আরএসপি ৪সিপিআই ৩ফব ২, কংগ্রেস ১, বিজেপি ১৪২১৩শ লোকসভা১৯৯৯সিপিআই(এম) ২১তৃণমূল 8সিপিআই ৩কংগ্রেস ৩আরএসপি ৩, ফব ২, বিজেপি ২৪২১৪শ লোকসভা২০০৪সিপিআই(এম) ২৬কংগ্রেস ৬সিপিআই ৩ |style="background-color:"| |ফব ৩আরএসপি ৩, তৃণমূল ১৪২১৫শ লোকসভা২০০৯তৃণমূল ১৯সিপিআই(এম) ৯কংগ্রেস ৬সিপিআই ২ফব ২, আরএসপি ২, বিজেপি ১, নির্দল ১৪২১৬শ লোকসভা২০১৪তৃণমূল ৩৪কংগ্রেস ৪বিজেপি ২সিপিআই(এম) ২৪২১৭শ লোকসভা২০১৯তৃণমূল ২২বিজেপি ১৮কংগ্রেস ২৪২  বিধানসভা নির্বাচন বছরনির্বাচনমুখ্যমন্ত্রীবিজয়ী রাজনৈতিক দল/জোট১৯৫২১ম বিধানসভাবিধানচন্দ্র রায়ভারতীয় জাতীয় কংগ্রেস১৯৫৭২য় বিধানসভাবিধানচন্দ্র রায়ভারতীয় জাতীয় কংগ্রেস১৯৬২৩য় বিধানসভাপ্রফুল্লচন্দ্র সেনভারতীয় জাতীয় কংগ্রেস১৯৬৭৪র্থ বিধানসভাঅজয় মুখোপাধ্যায় (যুক্তফ্রন্টের অন্তর্গত দল বাংলা কংগ্রেসের নেতা, নভেম্বর ১৯৬৭ পর্যন্ত) প্রফুল্লচন্দ্র ঘোষ (প্রগতিশীল গণতান্ত্রিক ফ্রন্টের অংশ ভারতীয় জাতীয় কংগ্রেসের নেতা, নভেম্বর ১৯৬৭-১৯৬৮)কোনও দল/জোট সংখ্যাগরিষ্ঠতা পায়নি১৯৬৯৫ম বিধানসভাঅজয় মুখোপাধ্যায়কোনও দল/জোট সংখ্যাগরিষ্ঠতা পায়নি১৯৭১৬ষ্ঠ বিধানসভাঅজয় মুখোপাধ্যায় ও পরে প্রফুল্লচন্দ্র ঘোষ কোনও দল/জোট সংখ্যাগরিষ্ঠতা পায়নি১৯৭২৭ম বিধানসভাসিদ্ধার্থশঙ্কর রায়ভারতীয় জাতীয় কংগ্রেস১৯৭৭৮ম বিধানসভাজ্যোতি বসুবামফ্রন্ট১৯৮২৯ম বিধানসভাজ্যোতি বসুবামফ্রন্ট১৯৮৭জ্যোতি বসুবামফ্রন্ট১৯৯১১১শ বিধানসভাজ্যোতি বসুবামফ্রন্ট১৯৯৬১২শ বিধানসভাজ্যোতি বসুবামফ্রন্ট২০০১১৩শ বিধানসভাবুদ্ধদেব ভট্টাচার্যবামফ্রন্ট২০০৬১৪শ বিধানসভাবুদ্ধদেব ভট্টাচার্যবামফ্রন্ট ২০১১১৫শ বিধানসভামমতা বন্দ্যোপাধ্যায়সর্বভারতীয় তৃণমূল কংগ্রেস ২০১৬১৬শ বিধানসভামমতা বন্দ্যোপাধ্যায় সর্বভারতীয় তৃণমূল কংগ্রেস২০২১১৭শ বিধানসভামমতা বন্দ্যোপাধ্যায় সর্বভারতীয় তৃণমূল কংগ্রেস   তথ্যসূত্র
কেভিন স্তেভেন সেরনা হারামিয়ো (, ; জন্ম: ১৭ ডিসেম্বর ১৯৯৭; কেভিন সেরনা নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন কেভিন স্তেভেন সেরনা হারামিয়ো ১৯৯৭ সালের ১৭ই ডিসেম্বর তারিখে কলম্বিয়ার পোপায়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:পুরুষ ফুটবল ফরোয়ার্ড
থাম্ব|ধর্ষণ কল্পনা ধর্ষণ কল্পনা বা রেপ ফ্যান্টাসি (কখনও কখনও রেপপ্লে হিসাবে উল্লেখ করা হয়) বা কলাত্কার হল একটি যৌন কল্পনা যার মধ্যে কল্পনা করা বা ভান করা বা অন্যকে যৌন ক্রিয়াকলাপে বাধ্য করা বোঝায়। যৌন ভূমিকাতে, এটি জবরদস্তিমূলক যৌনতার ভূমিকায় অভিনয় করা জড়িত। ধর্ষণ পর্নোগ্রাফি হল সাহিত্য বা চলচ্চিত্র যা ধর্ষণের সাথে যুক্ত এবং কখনও কখনও স্টকহোম সিনড্রোমে যৌন উত্তেজনার উপায়।   কল্পনা  গবেষণায় দেখা গেছে ধর্ষণ কল্পনা নারী ও পুরুষ উভয়ের মধ্যে একটি সাধারণ যৌন কল্পনা।  কল্পনায় কল্পনাকারী নিজেকে  জড়িত করতে পারে কারণ এখানে একজনকে যৌনতায় বাধ্য করা হয় বা নিজেই বাধ্য হয়। আর্ন্ডট ফোয়েল এবং গুড  দ্বারা ১৯৮৫ সালের একটি সমীক্ষায় দেখা গেছে যে "অতিশক্তি বা আত্মসমর্পণ করতে বাধ্য হওয়া" তাদের জরিপে দ্বিতীয় সর্বাধিক কল্পনা। ১৯৮৫ সালে, ওল্ড ডোমিনিয়ন ইউনিভার্সিটির মনোবিজ্ঞানের সহযোগী অধ্যাপক লুই এইচ. জান্ডা বলেছিলেন যে ধর্ষণের যৌন কল্পনা মহিলাদের মধ্যে সবচেয়ে সাধারণ যৌন কল্পনা।  পেলেটিয়ার এবং হেরোল্ড দ্বারা ১৯৮৮ সালের একটি গবেষণায় দেখা গেছে যে তাদের অর্ধেকেরও বেশি মহিলা উত্তরদাতাদের জোরপূর্বক যৌনতার কল্পনা ছিল।    আরও দেখুন    জোরপূর্বক প্রলোভন   তথ্যসূত্র    আরও পড়া    ডেসমন্ড রেভেনস্টোন (2005)। রেভিশমেন্ট: ইরোটিক ফ্যান্টাসির অন্ধকার দিক।আইএসবিএন 1-4116-5547-8।  বিষয়শ্রেণী:ধর্ষণ বিষয়শ্রেণী:যৌন কল্পনা বিষয়শ্রেণী:যৌন ভূমিকা বিষয়শ্রেণী:যৌন আবেগ
বরিশাল উন্নয়ন কর্তৃপক্ষ হল গৃহায়ন ও গণপূর্ত মন্ত্রণালয়ের অধীনে একটি বাংলাদেশ সরকারি সংস্থা যা কীর্তনখোলা নদীর তীরে বরিশাল শহরের উন্নয়নের জন্য তদারকি করে।  ইতিহাস ২০২২ সালে, গৃহায়ন ও গণপূর্ত মন্ত্রণালয় বরিশাল উন্নয়ন কর্তৃপক্ষ গঠনের জন্য একটি খসড়া আইন তৈরি করে। বরিশাল উন্নয়ন কর্তৃপক্ষ আইন ২০২২ এখন জাতীয় অর্থনৈতিক পরিষদের নির্বাহী কমিটির অনুমোদনের অপেক্ষায় আছে। তথ্যসূত্র  বিষয়শ্রেণী:বাংলাদেশের সরকারি সংস্থা বিষয়শ্রেণী:বরিশাল ভিত্তিক সংগঠন বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:২০২৩-এ প্রতিষ্ঠিত সরকারি সংস্থা